ming030890/wiki-yue-high-quality huggingface dataset:
馬氏

馬（粵拼：maa5）既係一個中文姓氏嘅同時，又係漢字界入面成日見到嘅其中一個姓氏，喺《百家姓》入面排第52，喺而家中國姓氏入面排第13。

喺趙氏演變出嚟
喺戰國時期，有位嗌趙奢嘅趙國大將成日鍾意用兵。由於佢打仗都好犀利吓，趙惠文王就話佢係馬服，結果俾人話咗係「馬服君」，而趙奢嘅細路——趙興就改咗馬氏。喺漢武帝時期，後代就搬到右扶風茂陵（而家係陝西興平嘅東北邊）嗰邊。

喺嬴氏演變出嚟
喺商朝嘅舜帝嗰時，由於伯益既可以幫到禹處理到水災，又幫到舜馴到啲鳥獸，結果俾舜改佢做贏氏。由於贏氏已經出咗，舜就將自己嘅姚氏女嫁咗畀佢。而舜帝嘅後代就攞佢嘅地嚟改佢嘅氏為姚。而馬服就係戰國時期，趙國嘅一嚿領土，就喺而家河北省邯鄲市嘅西北邊。嗰時趙國大將趙奢喺公元前270年帶咗軍隊喺秦、趙嘅閼與之戰入面衰咗畀秦軍，而趙惠文王即刻將馬服嘅一嚿地畀咗趙奢，重改咗嗌「馬服君」嘅號，而職位同嗰時嘅廉頗同藺相如一樣。而趙奢嘅仔孫後代就用咗馬服嚟做姓氏，之後重改成「馬」呢個單姓氏。

喺第個族改出嚟嘅氏
舊時西域人馬慶祥就住喺臨洮狄道（而家嘅甘肅省入面）就改做馬氏。
蒙古人月乃和因佢嘅祖先喺金朝尾嗰時做咗鳳翔兵嘅馬判官先至改做馬氏，而佢嘅後代都係馬氏一派。
西域魯穆國人馬依澤按咗宋太祖嘅要求話喺建隆二年嚟咗中國而搞咗部《應天曆》嘅新法，結果後代啲人都係馬氏。

喺回回嘅原名入面梭啦咪咪過嚟嘅
因為回回嘅原名入面有好多帶有「馬」字嘅音。例如阿合馬嘅後裔幫佢嘅前輩名嘅尾音改成姓氏，馬合馬沙嘅後裔就將佢改咗個名嘅第一個讀音出嚟做氏。

喺嗌「مُحَمَّد‎」呢位穆斯林佬嘅氏變出嚟嘅
内文：穆哈邁
「مُحَمَّد」係一個阿剌伯佬嘅人名，喺中國歷史入面出現咗好多個版本嘅譯法。尤其係明朝或之前，翻譯阿剌伯佬人名嘅人有啲就將مُحَمَّد譯成馬哈邁、馬哈馬、馬哈木、馬哈默等等呢啲近似嘅譯音。。結果回民佬喺改名嗰時大多數將مُحَمَّد嘅譯音第一個字（馬）嚟做氏。例如：
元朝——馬馬（窩闊台近臣）
阿合馬（世祖時宰相）
馬合馬沙（工部尚書兼領茶迭爾局）
馬哈麻（至順年間咸陽郡公）
馬合麻（至正年間福建政和縣尉）
馬哈謀沙（至正十五年同安達魯花赤）
馬合木、馬合謨沙、麻合馬、抹合馬、馬合睦、馬哈沙……
而呢啲都係مُحَمَّد原名梭啦咪咪出嚟嘅譯名。而佢哋嘅後人大多數都係改咗馬氏。

從司馬氏分拆出嚟
睇埋：司氏
喺好耐之前，司馬氏係漢字界入面比較出名嘅一個大氏。而「司馬」呢個詞嘅字面解釋係「睺實隻馬嘅人」噉解，一般用喺官員嗰邊。不過到咗馬變成圖騰年代嗰時，馬既然係大吉大利嘅標育，搞到「司馬氏」嘅名氣都搞臭嗮。加上嗰時嘅文化重壓，而司馬氏嘅部分人甚至重話改氏都有，結果就出咗個「司氏」同「馬氏」出嚟。
馬氏靈貓屬

馬氏靈貓屬（學名Macrogalidia）係食肉目靈貓科下嘅一個屬。
馬氏文通

文通,之後多數人叫佢馬氏文通，係第一本中文文法書。係清馬建忠1898年寫好嘅，亦都有人懷疑係其兄馬相伯相助。
馬建忠熟悉多隻外語，去過外國好多地方。佢見到清末國內受西方人侵略，亦都提倡改革。佢認為西方發逹係因為人哋外國有文法，有規矩，容易畀人讀。而當中文就無呢方面文法，難以畀人理解。所以佢就寫本中文文法書，等國人可以有捷徑可以快啲學好中文，汲取四千年文化，同西方人一較長短。
馬氏花咗十幾年，參考研究各國西文文法，將中文字睇佢性質分類，同埋點樣組成句。全書有十章。頭一章係解釋術語，二到九章就係各種字類，第十章就講句。
文通對之後中文文法好有影響，佢確定咗過去唔係清楚嘅實字，虛字。後尾有唔少人批評文通，但係實質唔少中文文化書都受佢影響。
馬模足球會

馬模足球會（英文：Malmö FF）係瑞典馬模一間職業足球球會，依家踢緊瑞典超級足球聯賽。
馬歇佩松

馬歇·阿歷錫·佩松（Markus Alexej Persson，1979年6月1號—），係瑞典嘅遊戲編輯員同設計師，Mojang創辦人 。佢成立公司Mojang係因為想搞好著名遊戲《做個創世神》。由於《做個創世神》好出名，所以佩松喺視頻遊戲產業已經獲得知名度。
馬田煮場

《馬田煮場》（Cooking Martin）係香港好好制作製作嘅飲食節目，由馬田、陳欣茵主持，2023年12月4號到12月15號逢禮拜一到五20:30－21:00喺奇妙電視HOY TV播出。
馬田街道

馬田係中國廣東深圳光明區下邊嘅一個街道，叫馬田街道，下轄5個社區。
馬田路五人足球場

馬田路五人足球場，香港足球場之一，公園之一，遊樂場之一，喺元朗馬田路，英文叫Ma Tin Road 5-a-side Football Pitch。行政上歸元朗區。設施有硬地球場、緩跑徑、健身徑，以及五人足球場。
鼻化元音

鼻化元音（粵拼：bei6 faa3 jyun4 jam1；英文：Nasal vowel）係指一個元音發音嗰陣軟腭會下沉，氣流同時由鼻同口流出。
鼻夾

鼻夾（粵拼：bei6 gaap3）係游水嘅一種設備，材質用塑膠或橡膠嚟整，一般用嚟夾住個鼻。
鼻夾多數喺水上芭蕾、水底表演（英文：waterdance）、橫渡型游水、自由氼水、漂流範圍內用，原理係防止鼻窿入水或長時間脫離空氣情況下嘅水上運動。
鼻咽癌

鼻咽癌（NPC, Nasopharyngeal carcinoma）係一種發生嘅鼻咽腔或上咽喉部嘅癌症。喺世界嘅某啲地區，例如東南亞同非洲，患呢種病嘅人比其他地方多，主要係由於遺傳因素影響。
鼻哥窿

鼻哥窿，或者叫鼻窿，係鼻最出面嘅部份，空氣就經呢度出入鼻腔，一個鼻有兩個，入面有鼻毛。

文化
人受驚時個鼻會收縮，所以俗語有話「嚇到鼻哥窿都無肉」。
有句歇後語：「鼻哥窿擔遮——鼻毛（避無）可避」。
鼻敏感

鼻敏感Allergic rhinitis分類同外部資源放大咗500倍嘅花粉粒，有可能會引起鼻敏感。ICD-10J30疾病DB31140MedlinePlus000813Patient UK（英文：Patient UK）鼻敏感
鼻敏感，又叫過敏性鼻炎、花粉症或者季節性過敏性鼻炎，係因為免疫系統受到空氣入面嘅過敏原影響而導致嘅鼻炎症狀。病人通常會鼻塞、打乞嚏、眼紅、眼痕、流眼水。鼻敏感亦會提升患有哮喘、結膜炎、皮膚炎等等嘅風險。
鼴形鼠

鼴形鼠係嚙齒目下面一個科，特徵係視力差，主要生活喺歐洲同北美洲。
鼴鼠

鼴鼠係鼩形目其中一個科，下面有3個亞科。佢哋大多數生活喺地底，鍾意掘地。
鼷鹿科

鼷鹿科成員均為熱帶嘅林棲動物，夜行性，群體或單獨行動。生性怕羞，唔易被人發覺，以掉落在地面嘅果實同植物嫩芽做食糧。如果遇到危險嗰陣，鼷鹿會唔停咁快速踏地（大約每秒7次），通知同伴離開。壽命可達 16 年或以上。

分類
維基同享有多媒體嘅嘢：Tragulidae
鼷鹿科係鼷鹿亞目中僅有嘅一科，共有 2 屬 4 種：
水鼷鹿屬 
水鼷鹿 Hyemoschus aquaticus
鼷鹿屬 
小鼷鹿 Tragulus javanicus
大鼷鹿 Tragulus napu
斑鼷鹿 Tragulus meminna
響香港，現時嘅香港動植物公園同香港濕地公園都有養鼷鹿，而尤德觀鳥園以前有養過。
鼻屎

鼻屎係鼻入面嘅固體分泌，由乾咗嘅鼻水或者鼻涕加埋吸入嘅灰塵組成。
將鼻屎清走嘅動作叫「撩鼻屎」。
香港基督教協進會

香港基督教協進會（英文：Hong Kong Christian Council）係香港教會聯合組織，喺1954年成立。目的係推動整體教會嘅聯合見證同宣教工作，致力服務香港人，關心香港。同時與普世教會同合一組織保持聯繫，彼此關懷，分享資源。

起源
香港基督教協進會係由香港華人基督教聯會、中華基督教會香港區會、救世軍、信義宗教會、循道公會、衛理公會、香港浸信會聯會、聖公會、基督復臨安息日會等教會，同香港中華基督教青年會、香港基督教女青年會等基督教團體同埋部分外國同工聯合發起。1954年組織完成，宣告成立。

宗旨
增進香港眾教會同基督教團體間嘅團契，發展聯合事工，以加強宣教活動。
作為教會與基督教團體對共同關注事物交換同調和意見嘅機構。
倡導香港眾教會同基督教團體嘅共同使命同聯合行動。
為基督教合一嘅象徵，並繼續促進教會合一嘅精神同行動。
對於影響市民嘅宗教、道德、經濟、社會生活嘅事項，表示關注，反映意見。
與地區性同世界性嘅普世教會團體保持聯繫。
香港基督教服務處培愛學校

香港基督教服務處培愛學校（英文：Hong Kong Christian Service Pui Oi School ）係香港一間肢體傷殘特殊學校，位於新界屯門恆貴街6-8號。

學校設施
18間課室，綜合科學實驗室、科學實驗室、電腦室、電腦輔助學習室、音樂室、小組教學室、家政室、視覺藝術室、地理室、紡織及服裝室、物理治療室、言語治療室、職業治療室、日常生活訓練室、醫療室、感覺統合治療室、圖書館、資源室、社工室、會客室、多用途活動室、會議室、斜坡通道、升降機等。

普通課程
中國語文、數學、英文、常識、普通話、 綜合科學、通識、中史、生物、經濟、電腦/資訊及通訊科技、視覺藝術、 音樂、體育、聖經。

智障及調適課程
中國語文、常識、數學、生活教育、實用英文、電腦/資訊及通訊科技、通識/生活技能、視覺藝術、音樂、體育、聖經。

宿舍設備
宿舍提供7日同5日宿生服務，宿舍設於校舍嘅一樓，共有十間睡房，提供60名宿額服務，舍內有2個康樂活動室、廚房同護理室。
香港基督教錫安教會

香港基督教錫安教會（英文：Hong Kong Church of Zion），簡稱基督教錫安教會或者錫安教，係香港一個由梁日華喺1984年搞嘅獨立宗教團體。雖然佢名義上係屬於基督教，但係係喺末日論方面嘅教義就有最大嘅差異。佢仲因為鼓勵大家飲雙氧水而喺香港社會出名，而同時亦都俾傳統教會叫佢做異端邪教，香港人同媒體有時會叫佢哋做「雙氧教」或者「雙氧水教會」。

發展過程
1994年，香港錫安教會由加拿大錫安總會獨立，開始出去發展。香港嘅梁日華聲稱母會嘅牧師趙頌權變成異端，所以宣佈要分裂，獨立發展。而家中國同香港個基督教聯會名單冇錫安教個名。
2004年4月，《時代論壇》採訪過梁日華。
2007年5月3號，香港錫安教會註冊香港擔保有限公司，叫「香港基督教錫安教會有限公司」(Hong Kong Church of Zion Limited )。有時會用公司名義，去租香港九龍灣國際展貿中心嚟搞聚會。

獨特宗教觀念
佢所分享嘅教導，同傳統基督教教會嘅教導有好大出入，所以引起廣泛香港基督教界嘅爭議同抨擊，其中包括對於末日論嘅講法、信徒道德標準、雙氧水療法、福音講道帶、同埋詩歌唔應該收錢等等。

梁日華個牧師資格
梁日華曾經讀過神學，但係已經畀人廢除咗會籍。佢細個係道教屋企出身，爸爸係地盤工人。佢中學嘅時候，曾經去到香港靈恩派真道教會嘅聚會同受洗，之後開始成日自讀《聖經》、去聚會、同埋禱告。之後，佢去到溫哥華嘅三一學院（Trinity Western College）度進修，主修電腦，副修神學同古典結他，不過冇畢業。返香港之後，佢去過好多教會度偷師，例如復興教會同五旬教教會等等。

飲雙氧水同否定醫學
領袖梁日華曾經推舉過「自然療法」同「氧份療法」，喺1996年開始一直叫大家飲雙氧水。香港大多數人都已經知道有佢嘅存在，所以「雙氧水教會」就成為咗間教會嘅花名。梁日華又認為只要誠心祈禱，就算有病都會自己好。佢話神係會治癒病人，如果冇信心先要睇醫生，話識得「屬靈定律」就會有醫治神蹟。

曲解聖經爭議
梁日華反對傳統神學訓練，用自己嘅方式去解釋經文，引發合理性同客觀性方面嘅問題。
梁日華鼓勵信徒自己讀《聖經》，每日一篇種喺溪水邊，聲稱會幫到信徒避免陷入迷惑嘅世界。傳統教會就鼓勵大家讀《聖經》，明白神嘅救世計劃，過住更合神心意嘅生活。

反對傳統禮儀同節日
梁日華拒絕傳統基督教同大公教會嘅禮儀，認為信徒並冇需要守聖餐來紀念耶穌受死。只要信錫安教，就可以隨時安排浸禮同入會，唔需要有初信培育，亦唔使考問心事。梁日華質疑聖誕節同復活節等等節慶嘅必要性。

牧者生活奢華爭議
梁日華嘅生活，似乎都同其他宗教界嘅人士有分別，佢因為太過奢華而引到斂財嘅爭議。

偷羊爭議
錫安教會對於招攬其他教會成員嘅手段亦都有爭議。

知名教徒
譚兆偉
鄺志輝，受害者。
香港報紙

香港每日都會出版好多份報紙，係全球按人口比例計，最多中文報紙嘅地方。香港報紙主要用中文正體字出，亦有用英文出。香港報紙主要特點係版數多同埋彩色印刷，用對開紙，左開本形式出。
主要嘅香港中文報紙有：《星島日報》、《東方日報》、《明報》、《成報》、《大公報》、《文匯報》、《香港商報》等。而英文報紙就有《南華早報》。

香港報紙史
香港第一份報紙係1841年5月1號創報嘅《Hong Kong Gazette》（香港公報），呢份係一份英文報紙。而第一份中文報紙就叫《遐邇貫珍》，1853年8月1號創報，由馬禮遜教育學會（The Morrison Education Society）出版，香港中環英華書院印刷，創辦人係麥都思（W. H. Medhurst）。呢份報紙其實原本係教會刊物，不過由於內容有涉及一啲時事、政治、文化科學知識，所以都可以算係一份報紙。《遐邇貫珍》出到1856年5月1號停刊。
至於第一份正式中文報紙，就係1858年（咸豐八年）創嘅《中外新報》，呢份原本係英文報紙《孖喇報》（Daily Press）嘅附刊，嗰陣時因為編中英字典而整咗套中文活版鉛字，編輯伍廷芳就建議出一份中文附刊，慢慢受落，後來就獨立做一份正式中文報紙。呢份唔單止係香港第一份中文報紙，重係中國第一份中文報紙。
不過一直以來報紙都係由西人出錢搞，直到1874年2月4號王韜創辦《循環日報》，係第一份由中國人出錢出力搞出嚟嘅中文報紙，而且係每日出版，喺嗰陣時報紙多數都唔係日日出，多數隔日出或者一個禮拜出一次。
1905年鄭貫一出版《有所謂報》，《有所謂報》全名《唯一趣報有所謂》，呢份報紙特點係夾埋文言、語體同粵語一齊寫，首創用廣東話寫文嘅報紙。
1925年6月5號出版《華僑日報》，1995年停刊，但仍然重保持住最長報齡中文報紙記錄。1945年開始有左派報紙出，好似《大公報》、《文匯報》。相對左派報紙，亦有代表中華民國立場嘅《南華日報》、《國民日報》。1976年開始有馬經出。
1960年11月1號韋基澤創辦《天天日報》，首創彩色印刷，唔單止係香港第一份彩色報紙，重係全世界第一份彩色報紙。
1995年6月20號生意人黎智英創辦《蘋果日報》，無論喺編採方針同版面設計都唔同傳統香港報紙，結果其他報紙都跟風，影響香港報業發展好大。
2021年6月24號《蘋果日報》結束營運。

銷售方式
香港報紙傳統上都放喺報紙檔賣，後來便利店都有報紙賣，搶咗報紙檔唔少生意。香港報紙多數賣$10份，而且買報紙通常都送紙巾。

市場
而家香港報紙嘅市場主要都係香港市民同海外華人。不過早期，即係早到清朝咸豐年嗰陣，香港報紙，即係三大中文報好似《中外新報》、《華字日報》（Chinese Mail）、《循環日報》嘅市場係賣到全中國，不過後來因為好多政治變化，例如國共內戰、文化大革命等等，香港報紙已經唔畀入大陸，一路到而家都重有限制，例如《蘋果日報》就當係違禁品唔畀帶返大陸，不過一啲親中報例如《大公報》、《文匯報》，就過到關。
而家一份報紙通常賣10蚊，其實唔夠圍皮。香港報紙嘅主要收入有8成係來自廣告，登一次全版廣告最小都要收十幾萬。

立場
香港報紙立場曾經分成左中右三類，各佔唔少市場份額。而家，由於市論自由消逝，大部分都會歌頌中共，中立嘅已經冇嗮；僅餘幾份極之反共嘅；都經常受到暴力同司法攻擊。

左派（親中派）報紙
所謂左派其實係喺冷戰時期，擁護左派立場例如共產主義嘅意識形態。但全世界好多共產黨都企唔住，中國共產黨都唔再講共產主義，左派慢慢變成擁護中國共產黨政權嘅立場，所以後期啲人已經改叫呢類報紙做「親中」（「親中」指親中共，「親台」指親民國，「親華」指親以上兩者之一或之二）而好少再叫左派。家陣共產黨自稱行緊社會主義，又實踐民主（靠民主集中制），不過外界一般認為嗰套係官僚資本主義，同國民黨敗走台灣前實行嘅制度類似。
現時親中收費報有《大公報》、《文匯報》、《星島日報》、《東方日報》，立場親中同時撐商界嘅有《經濟曰報》同《商報》，相對低調嘅親中報亦都有《香港01》。

知識份子報
知識份子報即係由一啲知識份子報人辦嘅報紙，即係所謂「文人辦報」，呢類報紙嘅特點係強調中立同學術性，賺錢係其次，最重要係使命，着重創報人理念，不過呢類報紙難賺錢，近年呢種色彩幾乎無晒，而且都唔再咁堅持，開始市場主導，論調亦逐漸接近中共嘅。
代表有《信報》同《南華早報》。

中間派報紙
所謂中間派係指呢啲報紙立場較為中立客觀，唔至於過份偏激，通常呢啲報紙有乜新聞就報乜嘢新聞，報導較為全面，講究資訊來源嘅可信性，提供讀者需求嘅資訊，亦有啲中間派報紙以市場導向為依歸，缺乏鮮明立場。不過香港報紙主要收入來源係廣告，喺97回歸之後，中資機構或者親中機構嘅廣告成為香港報紙主要收入來源，令部分呢類報紙立場亦開始傾向親中。
不過，亦有部分呢類報紙堅持自己立場，直到有人事異動，例如《明報》。

右派報紙
右派報紙同親中報立場啱啱相反，共通點係大家都立場鮮明，親中報就支持親中政黨，而右派報紙就係抱持反中共嘅立場。另外有右派報紙焦點喺香港民主——商業掛帥，支持泛民主派嘅《蘋果日報》（已停刊）、宗教主導嘅《公教報》。重有主題喺大陸，激進反共嘅《大紀元時報》同《成報》。

種類
大報：即係一啲大規模報社出版嘅報紙，呢啲報紙通常多人買，所以印量多，版數亦多好多。代表有《蘋果日報》、《東方日報》
細報：即係一啲細規模報社出版嘅報紙，呢啲報紙比較無咁多人買，版數都無咁多。代表有《信報》、《成報》
英文報：用英文寫嘅報紙。代表有《南華早報》、《英文虎報》
免費報：即係喺街免費派嘅報紙，通常喺地鐵站攞到。代表有《頭條日報》、《睛報》
求職報：以搵工請人資訊為主嘅報紙，通常每份一個禮拜出一至兩次，通常唔係免費派就係要畀錢。代表有《Recruit》、《Job Market》、《Classified Post》、《招職》
馬經：以賽馬資訊為主要內容，通常唔係日日出，有馬跑前幾日先出，例如當香港賽馬會出咗排位之後就會出排位版，賽日前一晚就會出賽日版或者賠率版。代表有《賽馬消息》、《騎師日報》
地區報：以地區資訊為主，唔會周圍有得買，只係喺返嗰區入面先有。代表有《星島日報─地區報》
晚報：黃昏時出嘅報紙，而家已經無晒。代表有《新晚報》（已停刊）、《星島晚報》（已停刊）

內容
港聞：又叫做A版，通常放喺頭版，專報導香港新聞
兩岸：專報導中國大陸同台灣新聞資訊
國際：專報導世界各地新聞資訊
娛樂：專報導藝能界明星名人八卦新聞資訊
體育：專報導運動新聞資訊，近年加入波經，分析球賽同賭波賠率
經濟：專報導財經新聞資訊，例如股票價格上落
社評：又或者叫社論，即係時事政治評論，通常代表份報紙嘅立場
副刊：趣味性資訊，又或者係一啲名人寫嘅專欄、時事分析
廣告：分類廣告、招聘、招標、法律公告、訃聞等等
馬經：專報導賽馬資訊。不過馬經版唔係份份報紙都有
風月：鹹濕資訊，風月場所或者性知識、性感女郎相。不過風月版唔係份份報紙都有

印刷
以前嘅香港報紙係用活版印刷，即俗稱「執字粒」，後來電腦技術提升，再始改晒用電腦排版。電腦排版之後，成本同制作時間都減省咗，一啲大報開始全彩色印刷。
每間報社流程唔同，不過通常一份報紙最先印係副刊，因為副刊無咁強時間性，大約下晝四點到六點就截稿。跟住係娛樂版同經濟版，一般大約下晝五點到八點就會截稿。再之後係國際同體育版，一般夜晚八點到十點左右截稿。最後係港聞，一般凌晨兩點前就會截稿，不過如果喺截稿之後有突發大鑊新聞，就會即時改版，最多等到凌晨四點，四點之後再有突發大鑊新聞，就改唔切要出號外。截稿之後就會出菲林然後拎去印，通常朝早五點前就可以送到去報販手上。
香港報紙一覽

呢個係香港報紙嘅一覽，個列表只計定期出印刷版嘅綜合內容報紙。
香港境內水貨客問題

香港境內水貨客問題指大量走私水貨過境中國大陸旅客，俗稱「水貨客」。由香港利用各種途徑運送貨物到中國大陸（香港至中國邊境關口），引致對香港各區市民日常生活造成各種滋擾同社會問題。2012年至2013年期間，水貨客問題更引發民間組織光復上水站抗議活動，迫令香港特區政府公布相關一系列打擊水貨客措施，包括統籌多個執法部門組織特遣隊，同進行聯合執法行動等等。但係到2015年，水貨客問題惡化擴大到邊境以外地區，如上水延伸至屯門新市鎮，再次激發起光復屯門、捍衛沙田、光復元朗同遊覽完上水去屯門大量抗議活動。
香港基維爾營

基維爾營地（Gilwell Campsite）係香港童軍一個營地。喺新界東洋山腳下，面積約20萬平方米，海拔420米，係香港童軍繼柴灣營地之後嘅第二個營地。由營地行幾分鐘，可以睇到成個九龍半島、維多利亞港同香港島北面。營地由香港童軍總會九龍地域管理。
香港報春

香港報春（粵拼：hoeng1 gong2 bou3 ceon1；學名：Lysimachia alpestris），又叫香港過路黃，係報春花科過路黃屬嘅長年生草本植物，喺香港首先畀人發現。
香港基督教青年會尖沙咀中心

香港基督教青年會尖沙咀中心（The Salisbury），就咁叫尖沙咀青年會，係香港基督教青年會嚮尖沙咀嘅一個社區中心兼酒店，嚮九龍尖沙咀梳士巴利道41號。而家嘅建築物經過幾次重建，最先1925年起好。而家酒店大堂重留返以前幾件奠基石嚟見證歷史。

設施
尖沙咀青年會有幾個室內游水池、健身室、桑拿浴、趴石牆、壁球室、會議室、書店、咖啡店、自助餐同埋西餐館等。設施淨係畀會員用，重有體育同興趣班。會籍分為個人同家庭兩種。
香港基督教青年會館有300幾間酒店房租，維多利亞港海景，同隔離嘅半島酒店有得比。
鸚鵡嘴龍

鸚鵡嘴龍（屬名：Psittacosaurus）係角龍下目鸚鵡嘴龍科嘅一屬，喺早白堊紀嘅亞洲生存。
鹵水

鹵水，又叫鹵水汁，或寫做滷水、滷水汁，係中國粵菜同閩菜成日用嘅調味料，係一種用多種香料煮成嘅醬油。材料主要包括花椒、八角、陳皮、桂皮、甘草、草果、沙薑、薑、蔥、生抽、老抽同冰糖。
一般舖頭會翻用鹵水，有時會同一煲鹵水汁用足幾十年。

寫法
喺烹飪，「鹵水」、「滷水」二詞已經互通，兩者都係指調味醬汁鹵水，不過鹵水嘅傳統寫法係「鹵」水，唔係「滷」水。「鹵」係名詞，係「鹽」嘅意思（現代唔單指食鹽，泛指所有鹽）；而「滷」係動詞，係「用鹵水煮」嘅意思。
以下係用傳統寫法嘅例子，謹供參考：
鹵水
鹵味
鹵水雞翼
鹵水雞髀
鹵水雞蛋
鹵水鵝
鹵水墨魚
鹵水豆腐
鹵水牛𦟌
鹵水牛肚
鹵水豬耳
鹵肉飯（滷肉飯更常見，但係唔係傳統寫法）
鹵肉：用鹵水煮成嘅肉
滷肉：用鹵水煮肉
鹵蛋：用鹵水煮成嘅蛋
滷蛋：用鹵水煮蛋
鹵菜：用鹵水煮成嘅餸菜，同鹵味
滷菜：用鹵水煮餸菜
滷嘢食：用鹵水煮嘢食
現代兩詞都好常用，又互通，已經冇作區分，而臺灣興用「滷」水。
鸛形目

鸛形目（Ciconiiformes）係鳥綱嘅一個目，特徵係多數條頸同對腳都比較長，亦多數住喺水邊。
鸚鵡

鸚鵡，學名叫鸚形目，係鳥綱下面一個目，有約莫86個屬、372個品種。佢哋出名識得模仿人類講嘢。
據說清朝屈大均話因為佢哋好似嬰兒咁學母語，所以佢哋叫做鸚䳇，將鵡當做䳇，其實係錯嘅。
鸛

鸛（Ciconiidae）係鳥綱鸛形目嘅一個科，特徵係長腳、長頸、長啄。

文獻
清朝《汀州府志‧卷八》亦有記載，「水鳥也。將陰雨則鳴。陶隐居云：似鵠而窠樹者为白鸛，黑色曲項者為烏鸛。或取其子則旱，以能飛薄雲霄，激散雲雨也。性好旋飛，故古有鵝鸛之陣。」
鸞

鸞。三才圖會
鸞。和漢三才圖會
金雞。有說話佢鸞原形。
鳳尾綠咬鵑
鸞，神雀一種，神鳥一種，瑞鳥一種，傳說見到吉祥，天下太平安寧。說文話佢神靈之精，似雞赤色。山海經話佢有五彩紋。佢亦叫鸞鳥。有啲就話鳳一種。原型似現實紅腹錦雞，又叫金雞。日本就有人認為似鳳尾綠咬鵑。
古人想象個樣，可以見於三才圖會鳥獸一卷鳥類，排喺鳳之後。日本和漢三才圖會都有。
一說鸞由青鳳變成。䧳叫和，雄叫鸞。叫聲非常之好聽。傳說鸞會跟車，喺車上集合，雄喺前面鳴，䧳喺後面和。後世就造咗和鸞，就叫鸞仗。
禽經記載，鸞有話上半原變字再省畧。鸞初初五彩，耐咗就會變。另一講法，鸞聲似鈴，巒巒聲。周嗰時，法車上面綴大鈴，似鸞聲，後尾字改為鑾。
鸞後來又加咗婚姻意思，有話紅鸞星動。鸞同鳳後尾又夾埋一齊，好似鸞鳳和鳴、顛鸞倒鳳、乘鸞跨鳳、鸞飄鳳泊、鸞翔鳳翥、鸞翔鳳集。
鸞旗圖
天子有德先見到鸞。因而用喺天子儀仗，車前面有鸞旗。
又有傳說話，鸞血可做膠，駁返弓弩琴瑟之弦。
另外道教有種占卜叫扶鸞。

記
説文
「
鸞、亦神靈之精也。赤色、五釆、雞形、鳴中五音、頌聲作則至。
」
山海經西山經
「
有鳥焉、其狀如翟而五采文、名曰鸞鳥、見則天下安寧。
」
「
女牀之山、有鳥名曰鸞鳥。
」
白虎通德論五行
「
太陽見於巳。時為夏、夏之言大也。位在南方。其色赤。其精為鳥、離為鸞。
」
周書王會
「
赤色、五采、雞形、鳴中五音。周成王時氐羌獻鸞鳥。
」
三才圖會
「
鸞。說文云鸞。神靈之精也。赤色五采雞形。鳴中五音。頌聲作則至。一曰青鳳爲鸞。鸞雌曰和。雄日鸞。舊云鸞血作膠。可續弓弩琴瑟之弦。或曰鸞鳳之亞也。始生類鳳。久則五采變易。當上古時。鸞輿順動。此鳥輒集車上。雄鳴於前。雌應於後。後世不能致。作和鸞以象之。因謂之鸞仗。
」
香港聖誕文化

香港嘅聖誕節日氣氛比較濃厚，好多商業大廈都會掛上聖誕燈飾，最出名就係九龍尖東海皮，唔少人都會專登去睇燈飾。另外，好多香港人都會參加聖誕派對、食聖誕大餐、交換聖誕卡同聖誕禮物。而香港人亦習慣到12月26號「拆禮物日」先至拆聖誕禮物（但西方文化係聖誕正日就已經可以拆禮物）。
香港聯合國教科文組織世界地質公園

中國香港世界地質公園（簡稱香港地質公園）係香港一個地質公園，嚮新界東，面積4000公頃，嚮2009年11月3號由香港特首曾蔭權主持開幕，2011年9月17號獲聯合國教科文組織列入世界地質公園名錄。
香港腳

香港腳（拉丁文學名叫 tinea pedis，中文學名叫足癬，英文叫 athlete's foot）係一種由真菌感染得嚟嘅皮膚病，中醫稱為腳氣。

「香港腳」關唔關香港事
香港腳一名的確有跟據出自香港歷史上誤傳，源自洋名叫Hong Kong foot。本身個病係常見，傳染唔係得香港人先有。二戰時，英國到香港等地作戰，部分英兵成日著皮靴又因為濕熱地區，搞到生咗好多細小嘅水泡，有啲重紅腫化濃，奇癢無比。由於歐洲醫生未見過呢種病，就誤會下叫「香港腳」（Hong Kong foot）就此誕生。有書話如果新加坡染上就叫「新加坡腳」（Singapore foot），上海染上叫「上海腳」（Shanghai foot）。事實上，病腳唔「香」，嚴重反而「臭」。。

「中國香港腳」又點解
平等機會委員會無反應。香港傳媒《蘋果日報》係長期叫「武漢肺炎」無改口。2021年4月，平機會點名強烈譴責係「污名化標籤」。但係平機會一直都無正視香港腳「標籤」。其他國家如英台星馬都係用中文叫過「香港腳」重有中國。中文用家終誤會曲解。政治諷刺引申「中國香港特別行政區腳」、中國香港腳、中國腳。「你有中國香港腳...辱華！」社評陳德銘「香港模式」、「馬英九洗腳（ＣＥＣＡ）」係洗「中國香港腳」！演員黃秋生話「想要人唔要用武漢肺炎，除非香港腳唔叫香港腳，叫大陸腳。日本腦炎叫中國腦炎，西班牙流感叫強國流感，德國麻疹叫新中國麻疹。咁武漢肺炎就叫『全世界多得你唔少肺炎』」。

病徵
香港腳嘅主要原因係濕氣入侵腳底，令腳趾間好快加速新陳代謝嘅情況。輕微嘅腳板底會係噉甩皮，嚴重一啲會覺得痕、生水泡，甚至腳趾之間嘅位出現潰爛現象。

診斷
除咗要有香港腳嘅病徵，重要將皮膚樣本拎去做培養同顯微鏡觀察，至可以確定係香港腳，開藥醫治。

醫
醫香港腳嘅藥相當多，包括外用同口服藥。

中醫治療
中醫認為脾主運化、主升清、主統血、主肌肉，五行方位屬土。因此需要健脾利濕、清熱解毒；內外兼治、裏應外合。先至可以達到「兵來將擋，水來土掩」嘅效果。除咗內服中藥之外，仲有食療湯水、按摩同洗腳。

食療湯水
將所有材料放入煲，落7至8碗水，可配搭瘦肉或者係豬𦟌煲1個鐘
開胃健脾：淮山30克、五指毛桃60克、茯苓15克、薏米30克、陳皮6克、蓮子30克。
祛濕清熱：粉葛半斤、土茯苓半斤、赤小豆30克、扁豆30克、果皮6克、生薏米30克。

預防
記得喺沖完涼，同埋游完水後徹底擦乾隻腳同埋腳趾。
用吸汗效能良好嘅材料造嘅襪，避免着尼龍襪褲。
如果腳汗多，可以用止汗劑。
着通風嘅鞋，例如涼鞋或天然材料造嘅鞋。
畀機會對腳通風。
如果屋企人都染上香港腳，避免接觸患者掂過嘅地方。
香港職工會聯盟

香港職工會聯盟（英文：Hong Kong Confederation of Trade Unions，簡稱職工盟、HKCTU）係香港一個工會組織，1990年7月成立，至今已經有超過80個屬會，代表超過17萬名會員。職工盟係一個自主嘅工會聯合組織，獨立於任何政黨或財團。總部響九龍彌敦道557-559號永旺大廈7樓、15樓及19樓，2021年10月冧檔。
屬會成員來自香港：
拯溺
物業管理
新巴
城巴
教師
零售
建築
迪士尼
香港家務助理
香港聘珍樓

香港聘珍樓（Heichinrou Hong Kong），係香港嘅酒樓集團，亦係日本橫濱創辦嘅聘珍樓響香港嘅業務，旗下品牌有「聘珍樓」、「名都酒樓」同「名都」。
香港聯合船塢

香港聯合船塢係香港一間船塢，喺新界青衣島西北部，創立時由太古公司同長江和記實業有限公司共同擁有，主要從事拖船、打撈服務、修船、機電工程及汽車服務。
香港聯合船塢前身係喺香港島鰂魚涌嘅太古船塢，以及位於九龍紅磡嘅黃埔船塢。呢兩間船塢分別喺1970年代同1980年代拆卸，之後喺青衣合作開設香港聯合船塢。
香港聯合船塢位處青衣島茜草灣之西北，面對馬灣海峽，鄰近青衣蜆殼油庫及青衣西北交匯處。
2021年，長和買埋太古嘅嗰一半股權，聯合船塢成為長和全資附屬公司。
2023年，長和向城規會申請將船塢用地改為起超過萬五伙公私營住宅嘅大型社區。
香港聯繫匯率制度

香港聯繫匯率制度（Linked exchange rate system in Hong Kong）係一個令港紙同美元之間有接近固定匯率嘅制度。
同固定匯率唔同，聯繫匯率設有上限同下限，而家定響7.75-7.85港元兌1美元，透過發鈔銀行嘅套戥活動令匯率維持區間範圍，唔使香港金融管理局（角色等同中央銀行）出手干預。
香港聯賽盃

香港聯賽盃（英文：Hong Kong League Cup）係香港一個足球盃賽，畀參加緊香港最頂級聯賽嘅球隊參賽，響2000–01球季因甲組聯賽球隊數目太少，而設立聯賽盃以增加比賽場數。

歷史
聯賽盃自開辦以來到2007-08球季，賽制一直都係分分組賽同埋淘汰賽兩階段進行，當中分組賽有2組，每組頭2名出線淘汰賽，喺準決賽兩組首、次名交叉對壘，勝方入決賽爭冠軍。但自第九屆（2008-09球季）起，賽制改為只有淘汰賽形式進行，同香港另外兩大盃賽（香港高級組銀牌同香港足總盃）嘅賽制大同小異。
響2015年，足總計劃過以新盃賽超級盃取代聯賽盃，超級盃以單循環形式競賽，每隊球隊可以盡派全部6名外援上陣，超級盃冠軍會獲得季後附加賽資格，可以同高級組銀牌冠軍、足總盃冠軍同聯賽亞軍爭奪亞協盃出戰資格。但最終足總決定聯賽盃繼續舉行，而計劃緊嘅超級盃將會俾香港菁英盃取代。
香港聯賽選手隊

香港聯賽選手隊（簡稱港聯，英文：Hong Kong League XI）係一隊代表香港參加唔係國際足球協會（FIFA）舉辦嘅足球比賽嘅球隊，主要係參加賀歲盃、省港盃等；至於國際A級賽事，就由香港足球代表隊代表。香港聯賽選手隊隊員由香港頂級聯賽嘅精英香港球員、國援同外援球員組成。
龍井車站

龍井車站係臺灣鐵路公司海岸線嘅一個鐵路車站。
龍井頭

龍井頭（英文：Lung Tseng Tau）係香港新界大嶼山東涌一條村，對面就係公屋滿東邨。
龍井蝦仁

龍井蝦仁係中國浙江杭州一味小菜，用龍井茶葉去快炒河蝦仁，令到蝦仁帶有茶香。
龍井茶

龍井，係一種中國綠茶，出產自浙江，當中西湖附近出嘅最靚。
𤺧

𤺧音zang2，同響「𤷪𤺧」一詞，好少會單獨咁用。
𦧲

𦧲（粵拼：loe1*2）係將口入面嘅嘢經口唇整出口出面嘅行為。唔同年代同地區對呢個行為有唔同嘅理解。

文化內涵
喺全球好多發達國家同經濟比較發達嘅地區，向人哋塊面度𦧲係話憎到爆、極度唔滿意、羨慕妒忌恨噉解。尤其係隨地𦧲嘢（包括口水同痰），喺全球經濟發達地區可以睇成唔文明嘅行為。

衛生
喺中國嘅中醫理論講，民間大多數人認為，痰唔可以積喺身體入面，所以必須快啲𦧲咗佢。但隨地𦧲好容易出現好嚴重嘅衛生問題（因為人體內有好多細菌），所以隨地𦧲係好唔衛生嘅行為。

法律
世界有好多國家同地區有將隨地𦧲列入非法行為。例如星架坡，隨地𦧲會罰好多錢，嚴重啲可能要接受鞭刑。喺香港，隨地𦧲一次要罰＄1500。
𥕦

𥕦（英文：Roller），係種農業嘅架撐，滾筒形，由動物或者拖拉機去拉，用途係平整田地。
𥣰豆

𥣰豆（粵拼：bin5 dau2；學名：Lablab purpureus），又寫扁豆，係豆科扁豆屬嘅攀援藤木植物，亦係常見嘅菜。

樣
荳莢闊而扁。

用途
佢嘅植株可以攞嚟俾人睇，不過佢啲籽喺乾燥時有毒，唔畀生食，要煮熟咗先至食得。另外，喺唔同國家地區，都有唔同用法：
中國
補氣嘅中藥材
印度
咖喱原料
越南順化
豆板糖水嘅原料
肯雅
香蕉嘅調味料
澳洲
糧食、飼料
鳳仙花科

鳳仙花科（學名：Balsaminaceae）係雙子葉植物綱杜鵑花目嘅一個科。
鳳仙草

鳳仙草（粵拼：fung6 sin1 cou2；學名：Impatiens balsamina），又嗌指甲花（zi2 gaap3 faa1），係鳳仙科鳳仙屬嘅一年生草本植物，喺中國、印度同馬來西亞先至搵到。

用途
佢嘅花成日畀人睇同做藥，啲汁可以用嚟整指甲油。
鳳停寺

鳳停寺係個喺韓國嘅世界遺產，登錄喺聯合國教科文組織嘅世界遺產名錄。
鳩鴿科

鳩鴿科（學名：Columbidae）係鳥綱鴿形目一個科，有鳩、鴿呢類雀。
鳳

鳳，又叫做鳳凰（鳳係公，凰係乸），係唐人吉祥大雀，係神話動物來嘅。
傳說話鳳凰降臨，嗰處就政治清明。佢有百鳥之王之稱。根據殷商甲骨文所示，「鳳」源自「風」。
英人來華時，鳳類似西方神雀不死鳥，不死鳥浴火重生。所以，鳳就時時借英文名Phoenix來繙，兩者時時混用，不死鳥亦叫火鳳凰。不過，兩隻雀查實都無關係。
鳳儀街

鳳儀街（英文：Fung Yi Street），係香港九龍馬頭角嘅一條馬路，由木廠街開始，去到馬頭角道，條街嘅長度唔夠100米，係「馬頭角十三街」之一。
黃家和

黃家和，香港親中派政治人物兼工業界人士。

選舉經歷
喺2016年，佢成為香港特别行政區選舉委員會工業界（第二）委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。
黃家駒

黃家駒（粵拼：wong4 gaa1 keoi1，英文：Wong Ka Kui，1962年6月10號—1993年6月30號）係香港搖滾樂隊Beyond嘅主音同埋結他手，亦係樂隊低音結他手黃家強嘅二哥。中五畢業之後，曾經做過辦公室助理、五金行業、冷氣行業、水電工程行業、電視台佈景員等等，甚至入過樂隊鼓手葉世榮做嗰間公司度做保險經紀。

屋企
廣東台山人，1962年香港出世，佢係黃家強二哥。

事業
黃家駒讀初中嗰陣因為朋友嘅影響鍾意咗西歐流行音樂，15 歲嗰陣重係屋企附近後巷搵到支壞嘅結他，原本諗住畀個識玩結他嘅朋友，但嗰位朋友話支結他太殘唔要，結果黃家駒拎返屋企自己整（另有講法指係佢 17 歲嗰陣因為隔離屋搬走留低咗支結他），令佢同呢種樂器結下不解之緣。1980年代初，黃家駒由琴行老闆介紹識咗葉世榮，發覺大家咁啱都鍾意一樣嘅音樂，於是同埋兩個朋友鄧煒謙（又叫鄔林，英文名 William），重有李榮潮一起夾樂隊，呢個就係 Beyond 嘅雛型。1983年 Beyond 正式組成，經過幾次成員變動，期間低音結他手黃家強，同埋主音結他手黃貫中先後加入，開咗「永遠等待音樂會」同埋出咗盒帶《再見理想》之後，終於有經理人睇得起佢哋而入咗樂壇。
Beyond 頭十年發表嘅歌，大部分都係黃家駒寫同埋唱嘅。除了經樂隊發表歌曲，黃家駒都會寫吓歌畀其他歌手，曾經唱過佢寫嘅歌嘅歌手包括許冠傑、譚詠麟、麥潔文、王靖雯（王菲）、蔡興麟等。
1993年6月24號凌晨大概1點15分，樂隊喺日本東京富士電視台錄影遊戲節目《Utchan Nanchan嘅想做乜嘢就做乜嘢》嗰陣出意外，黃家駒被台上嘅水漬跣倒，喺大約3米高嘅台跌咗落地，左邊額頭首先落地，重傷暈咗，入咗醫院6日之後響當地時間下晝4點15分過身。7月2號晚，遺體運返香港。4號下晝喺香港殯儀館設靈，同日夜晚，商業電台搞咗個悼念音樂會，全場坐滿2,600人，好多人都泣不成聲。5號中午大殮，當靈車駛出殯儀館時，街道兩邊幾千個歌迷衝出馬路，圍住架靈車，要差人維持秩序分隔，之後佢嘅靈柩喺大概500個歌迷目送下，葬咗喺將軍澳華人永遠墳場，另外九龍塘省善真堂都安咗佢個靈位，直到而家仍然成日有歌迷過去拜佢。

紀念
Beyond 其他成員都繼承咗佢嘅遺志，用樂隊嘅名出咗好多隻碟，直到2005年先至正式宣佈解散。黃家駒對香港樂壇嘅貢獻已經得到大眾嘅認同，香港郵政喺2005年11月8號出嘅「香港流行歌星」郵品系列裏面，黃家駒係其中一個獲致敬出郵票嘅歌手。

出過嘅碟
黃家駒唱嘅歌全部都用Beyond嘅名出。佢最後做同埋寫嘅歌，收錄咗喺粵語碟《樂與怒》同國語碟《海闊天空》。

名言
香港沒有樂壇 只有娛樂圈
生命不在乎得到什麼，只在乎做過什麼。
黃家慰

黃家慰（英文：Candy Wong，1991年11月11號—） 係香港女模特兒，做過女子組合FFx成員。

簡歷
黃家慰喺聖馬可中學度畢業。大學讀香港浸會大學翻譯系。另外佢個樣有啲似陳妍希，所以畀人叫做「翻版陳妍希」。
2016年6月，黃家慰去ViuTV選美節目《美選DnA》面試，同年7月出寫真集，係香港首創用眾籌方式集資拍嘅寫真集。
黃家強

黃家強（粵拼：wong4 gaa1 koeng4，Wong Ka Keung Steve，1964年11月13號—）係香港搖滾樂隊Beyond嘅低音結他手，亦係過咗身嘅樂隊主音歌手同結他手黃家駒嘅細佬。

屋企
黄家強祖籍廣東台山。1964年喺香港出世，係黃家駒細佬。
作為屋企嘅孻仔，黃家強細過嗰陣都好任性，係屋企嘅霸王仔，但係黃家駒仍然好惜佢。大個咗之後黃家強係個細心嘅人，黃貫中同埋葉世榮都話，佢哋兩個嘅性格都比較粗枝大葉，黃家強令Beyond一齊做歌嗰陣，留意到好多睇漏眼嘅嘢。
黃家強老婆係日本人，佢哋有兩個仔。

事業
黃家強好多年前同過梁翹柏一齊夾樂隊，1983年尾因為李榮潮離開Beyond而加入。響1988年Beyond《現代舞台》哩隻碟開始有唱歌，佢唱嘅《冷雨夜》係佢響Beyond嗰陣最多人識嘅歌。
1993年6月，Beyond嘅主音歌手黃家駒響日本意外過身，無咗阿哥對黃家強嘅打擊好大。1994年，樂隊出咗《二樓後座》哩隻碟，黃家強亦都響呢個時候開始，同埋主音結他手黃貫中一齊撐起Beyond樂隊主音歌手嘅擔子，發表嘅歌亦都較黃家駒響度嗰陣多。
1999年尾，Beyond宣佈成員分開發展，黃家強開始自己搵食。2002年同埋幾個後生嘅樂手夾左Picasso Horses哩隊樂隊，簽埋香港嘅環球唱片出自己的碟，而且重提拔新樂隊。
黃家強耐唔耐都會寫吓歌畀其他歌手，合作過嘅歌手包括古巨基、陳奕迅、李蕙敏、陳小春、王菲等。
黃寶儀

黃寶儀，香港親中派政治人，2023年香港區議會選舉後被政府委任做區議員。
祭司

祭司（粵音：zai3 si1）係唔同宗教傳統入面，負責主持宗教儀式、教導信徒同埋傳揚信仰嘅人物。喺天主教，祭司即係神父，會主持彌撒同提供聖事；喺佛教，祭司可以指僧侶，佢哋會進行修行同埋講經；喺古代埃及同希臘宗教入面，祭司負責聯繫神明同人類之間嘅關係，並且主持重要嘅祭祀儀式。唔同宗教對祭司有唔同嘅要求，但佢哋嘅共同目標都係維持宗教信仰同信徒嘅精神生活。
京都市營地下鐵

京都市營地下鐵（日文：京都市営地下鉄），通稱京都地下鐵，係日本京都嘅地下鐵系統，1981年開張，由京都市交通局經營，而家經營2條綫。
油畫

達文西嘅油畫《蒙娜麗莎》係世上最出名嘅油畫之一。
呢幅油畫出自 19 世紀，描繪《耶穌受試探》呢個聖經故事提到耶穌喺荒野嗰度禁食。
油畫（粵拼：Jau4 waa2）係一種畫畫方法，用油彩畫，通常畫喺畫布上面。同例如水彩比起嚟，油彩明顯比較杰而且乾得比較慢，所以一支沾咗油彩嘅畫筆可以畫到大嘅面積，而且油彩杰，能夠黐喺一塊打戙放嘅畫布上面，所以畫畫人能夠攞一塊大嘅畫布打戙放嚟畫畫。呢啲效果都係水彩難以做到嘅。

油彩
内文：油彩
油彩係由乾性油開嘅顏料，乾性油一接觸到空氣就會開始乾同變硬嘅油，例子有
亞麻籽油（linseed oil）同
紅花籽油（safflower oil）
...等等。
畫油畫嗰陣，畫畫嘅人通常會先用鉛筆或者炭筆喺畫布上面畫出預期中幅畫嘅大致形態，然後佢要將油彩由密封嘅容器唧落去一塊調色板上面，並且嘗試喺啲油彩變硬之前，用畫筆或者畫刀沾油彩同埋將油彩油落去塊畫布上適當嘅位置嗰度，然後再等啲油彩乾同變硬。
油畫嘅主要技術包括疊色，即係一層層噉將顏色加上去，從而出現更深或者更豐富嘅色彩效果。
畫家可以選擇用濕畫法，即係喺顏料未乾嘅情況下繼續畫，噉樣可以令到顏色之間更易融合；亦可以用乾畫法，即係每一層顏料乾咗之後再加新一層，噉樣就可以得到更細緻嘅層次效果[未記出處或冇根據]。

簡史
睇埋：西洋畫
油畫好耐久，所以好多古代藝術作品可以保存到而家。而家嘅油畫家依然會用傳統技術，但亦會加入現代元素，創作出更多元化嘅作品。
油畫呢家嘢歷史相當悠久，而且同西洋畫好有關係：油畫有得追溯到公元 7 世紀嘅阿富汗，而明朝嘅文獻據講都有提到油畫；歐洲人最遲喺 12 世紀經已廣泛噉使用油彩，而喺文藝復興時代期間，油彩仲成為咗歐洲畫嘅主流，例如舉世聞名嘅《蒙娜麗莎》（Mona Lisa）就係一幅喺 16 世紀初畫好嘅油畫；而喺打後嗰幾個世紀，西人一路都有用油彩畫畫，好似係印象派同表現主義等 19 世紀同廿世紀初嘅歐洲藝術運動都出咗多幅油畫名作－令到油畫成為咗西洋畫嘅一個代表。

印象派
睇埋：印象派
《可悲嘅演員》（The Tragic Actor）馬內，1866 年
德加畫一場芭蕾舞表演嘅綵排。1873 年
《日出印象》（法文：Impression, soleil levant）莫奈（Claude Monet），1874 年
莫奈畫佢老婆同個仔散步。1875 年

其他門派
法蘭西一世喺牀邊陪伴垂死嘅達文西嘅想像圖安格爾（J. Ingres），1818 年
《康有為像》李鐵夫，1904 年
《星夜》（英文：The Starry Night）梵高（Vincent van Gogh），1889 年
《音樂人群英會》（Galaxy of Musicians），1889 年；呢幅畫係 18 至 19 世紀印度油畫藝術嘅一幅出名作品。
白靈

白靈（1966年10月10號—）係中國大陸演員，四川成都出世，主要拍荷里活電影。佢憑2004年電影《餃子》攞香港電影金像獎最佳女配角獎。

演出
呢個表唔完整，歡迎加料。
翟志剛

翟志剛（1966年10月10號—）係中國太空船神舟七號三個太空人之一，係呢次任務嘅隊長。隊友有劉伯明同景海鵬，佢哋職業都係軍人。
2008年9月27號，翟志剛嚮太空浮出太空船揈‎五星紅旗，係第一個中國人太空漫步。

屋企
翟志剛鄉下係中國大陸黑龍江省齊齊哈爾市龍江縣，阿媽係賣農作物嘅小販。佢係孻仔，有三個家姐同兩個大佬。翟志剛已婚，有一個仔，老婆張淑靜嚮中國太空食物研究部門度做。住北京航天城嘅宿舍。
阿當斯

阿當斯（粵拼：aa3 dong1 si1，英文：Tony Adams，1966年10月10號—）係英格蘭一個足球員，司職後衛，效力過英超球會阿仙奴。
德國和平革命

德國和平革命（德文：Friedliche Revolution），亦會喺德文叫做「轉捩點」（Die Wende、diː ˈvɛndə），係其中東歐劇變期間嘅和平革命之一，由1989年柏林圍牆冧，一路到1990年兩德統一為止。呢次革命由戈巴卓夫嘅開放政策引致，係其中拆散東方集團嘅主要原因之一。呢次革命令東歐嘅國家進一步開放邊界，最終會成為西方世界嘅一部分。

歷史
喺東德嘅共產黨（德國統一社會黨）自從二戰之後一路掌權，而個國家又係華沙公約組織嘅成員，係蘇聯好重要嘅盟友。除此之外，東德亦係冷戰期間嘅鐵幕邊界國家，直接同西德同西柏林黐住，所以個黨嘅控制特別緊，其中最出名就係當時嘅秘密警察 Stasi。到1986年，戈巴卓夫提出咗開放政策，希望改善蘇聯勢力範圍人口嘅生活質素。
到1989年，反對共產主義嘅訴求越來越響，其中特別係要求東德改行議會制。同時，東德喺世界經濟上面表現唔出色，加上國債上升，令人民更加不滿。經過一段内部誤解，東德政府無意中宣佈會拆柏林圍牆，東德嘅人民睇到西柏林靠住資本主義而有嘅生活，對共產黨更加反感。經過和平嘅公民抗命，包括大型示威，東德政府同意搞一次多黨制嘅選舉，共產政府滅亡。到1990年10月，四大同盟國簽咗《最終解決德國問題條約》，俗稱 「2+4條約」，正式令兩德統一，表明革命成功。
李嗣源

李嗣源（867年10月10號—933年12月15號）係後唐第二位皇帝，926年到933年在位，跟廟號叫唐明宗。
李嗣源有份打後唐滅後梁之戰。926年二月，趙在禮響魏州作反，後唐莊宗李存勗派李嗣源去討伐，點知啲士兵作反，迫李嗣源同叛軍合作。李嗣源帶兵南下，過咗黃河到開封，跟住向洛陽進發，佢未到洛陽之前李存勗已經畀人殺咗。李嗣源響洛陽登基做皇帝，改年號做天成。
930年改用長興年號。
933年，李嗣源過身，由佢個仔李從厚繼位。
伊莎貝拉二世

伊莎貝拉二世（西班牙文：Isabel II，1830年10月10號—1904年4月10號）係西班牙波旁王朝女王，1833年到1868年在位。
克勞德西蒙

克勞德西蒙（Claude Simon，1913年10月10號—2005年7月6號）係法國作家，1985年諾貝爾文學獎得主。
高影機

高影機係種放幻燈片嘅機，將幻燈片放入部機面頭，將影像投射出嚟。皆因可以一路投影一路喺張幻燈片上面寫嘢，高影機喺舊時嘅學校好常見，方便教書。
黃循財

黃循財（英語：Lawrence Wong Shyun Tsai，1972年12月18日—），新加坡華裔政治人，祖籍海南文昌。而家係新加坡總理兼財政部長，人民行動黨秘書長。
千萬人家

千萬人家 (1953年)，香港嘅一齣粵語長片，由珠璣執導，吳楚帆、紫羅蓮主演。
千萬人家 (1970年)，臺灣嘅一齣國語片，由岳楓執導，金漢、陳燕燕主演。
2024年夏季奧林匹克運動會中國香港代表團

2024年夏季奧林匹克運動會中國香港代表團係代表香港參加2024年夏季奧林匹克運動會嘅團體，係香港第18次派代表團參加夏季奧運，亦係第7次用「中國香港」名義參加夏季奧運。呢一次總共派出36個運動員競逐12個大項。
香港喺頭一個頒發獎牌嘅比賽日，由江旻憓喺劍擊嘅女子個人重劍攞到香港頭一塊金牌，係香港用「中國香港」名義參與奧運以嚟頭一位女性金牌得主，亦令香港喺當日嘅獎牌榜以「1金」嘅成績同德國並列第9名。

田徑
内文：2024年夏季奧林匹克運動會田徑比賽
香港有一位田徑選手獲外卡邀請，得以參加奧運。
實物投影機

實物投影機（英文：Document Camera）係一種實時影像捕捉設備，能夠將實物嘅影像即時捕捉並投影到螢幕或投影幕上，可以透過 USB、HDMI 等接口連接其他設備。喺教學、會議、演講或其他需要展示實物嘅環境中經常會用到。由於實物投影機非常方便，已經取代舊時需要先曬成膠片嘅高影機。

歷史
實物投影機嘅發展始於20世紀中期，最初嘅版本主要係使用光學技術嚟投影透明片。隨住數碼技術嘅進步，現代嘅實物投影機開始整合攝像頭同數碼處理能力，能夠以更高嘅解析度同更多功能啤嚟展示物品。

使用環境
教育或培訓：教師可以用嚟代替寫黑板、展示教材、學生作品、實驗過程等。
會議：展示報告、產品樣本、文件等。
演講：演講者可以展示演講內容或視覺輔助材料，提升演講嘅效果。
法庭：展示證據戓證物。

優點
實時展示：能夠即時捕捉同投影物體嘅影像，適合用喺教學同演示，能夠提高互動性同參與感。
高解析度：具備高解析度，能夠好清楚顯示細節，適合展示文本、圖片、立體物品。
靈活性：可以展示各種物體，無論係平面文件定係立體物品，使用者可以根據需要自由調整物體嘅位置同角度。
多功能性：多數實物投影機都具有錄影同拍照功能，能夠記錄教學或演示過程，方便日後重睇同分享。

缺點
成本：高品質嘅實物投影機價格可能較高。
技術依賴：需依賴電力同其他技術設備，可能會喺技術故障時影響使用。
尤西弗羅篇

十六世紀嘅《尤西弗羅篇》文本；上面同時用拉丁文同希臘文寫咗啲內容响度。
《尤西弗羅篇》（古希臘文：Εὐθύφρων | 羅馬字：Euthyphrōn）係古希臘哲學家柏拉圖嘅作品，屬於蘇格拉底式對話。呢本書討論咗有關敬神同道德嘅問題。書入面，蘇格拉底同尤西弗羅之間發生咗一場哲學辯論，討論「究竟某啲嘢係因為神喜歡所以係敬神，定係因為敬神所以神鍾意？」等嘅問題。
呢本書係柏拉圖早期作品之一，對後世倫理學同宗教哲學嘅討論都有深遠影響。雖然《尤西弗羅篇》係一篇哲學對話，但佢嘅問題同思考仍然係當代哲學研究中一個重要嘅課題。
聖伍朋一世

聖伍朋一世（St. Urban I，又譯聖烏爾巴諾一世，175年—230年8月21號）係羅馬天主教第17任教宗，222年到230年在位。
梁嘉琪

梁嘉琪（英文名：Leung Ka Ki，1981年7月14號—）以前係香港無綫電視部頭合約女藝員同埋有線電視女主持。

經歷
梁嘉琪喺屯門東華三院邱子田紀念中學中學畢業，中學時期佢已經開始接觸話劇，雖然只係負責幕後工作，但已經由入面發掘出自己嘅興趣。畢業後入咗香港演藝學院戲劇學院讀五年，喺2003年考到藝術學士（榮譽）畢業。佢有演出舞台劇經驗，同王祖藍、湯駿業、劉穎璇由演藝學院時期開始已經係老友。
梁嘉琪後尾做有線電視主播，曾未得經理人公司（有線）同意參加電視劇《伙頭智多星》女主角招募，並攞到冠軍，最後都無得演。
但梁嘉琪未有放棄演戲理想，2007年跳槽無綫電視積極發展影視事業。2009年，佢喺《學警狙擊》飾演第三女主角花若葆（藥煲），開始多人識，2011年喺《女拳》飾演唐雪喬，大結局插死馬國明飾演嘅游三水得到唔少迴響。佢多年來劇集、主持兩棲發展，2011年同風車草劇團合作返舞台劇舞台，喺《在那遙遠的一個星球·一粒沙》中一人飾演兩角。
2020年3月，佢同無綫完約。

演出
呢個表唔完整，歡迎加料。
歐陽氏

歐陽（粵拼：au1 joeng4）係唐人姓氏，喺《百家姓》裏頭排第412位。
辛亥革命

辛亥革命係指一場發生喺1911年，為咗取代清朝嘅統治，建立共和政體嘅事件。辛亥革命成功取代咗清朝嘅統治，並開啟咗民主共和新紀元。因為喺中國農曆嘅干支紀年法中，1911年係辛亥年，所以就叫做辛亥革命。辛亥革命嘅口號係「驅逐韃虜，恢復中華，建立民國，平均地權」。而辛亥革命通常指嘅時期係由1911年10月10號晚爆發嘅武昌起義，直到1912年1月1號孫中山就職中華民國臨時大總統呢一段時間。
晚清史（1840年—1911年） 改
重大事件
清皇室重要人物
重要人物
重要組織
林耀聲

林耀聲（Sing Lam，1989年7月3號—），係香港男演員同歌手，2007年拍電影《烈日當空》而出道，2013年做咗樂隊PlayTime其中一位成員。
蔣家旻

蔣家旻（粵拼：zoeng2 gaa1 man4；英文：Angel Chiang，1989年11月10號—）係無綫電視女藝員，因為喺《天與地》扮佘詩曼個角色嘅少女版而開始多人識，之後《愛·回家》扮乖乖女馬子妮嘅形象更加深入民心。佢喺《萬千星輝頒獎典禮2020》攞到「飛躍進步女藝員」。

演出作品
呢版要更新，以反映最新情況。加完料之後唔該拎走個模。
艾威

艾威（1959年2月5號—），原名徐威信，係香港藝員，喺第8期（1978年）無綫電視藝員訓練班出身。之後，艾威第一齣演電影《彩雲曲》扮一名酒廊歌手，唱《Sometimes When We Touch》。佢1990年代改藝名做艾威。
艾威曾經同前三級女星陳穎芝拍拖，之後分手。

代表作
電視劇《大時代》中飾暗戀玲姐（藍潔瑛飾）嘅小男人警察。
電視劇《大鬧廣昌隆》
電視劇《同撈同煲》中扮奸人堅。
梁又仟

梁又仟（Crystal Leung，1980年8月12號—），原名梁寶琪，係香港女演員，2003年透過做樂壇組合3G嘅成員入娛樂圈，拆伙後主要做廣告模特兒，最出名角色係2007年幫邦民日本財務做代言，人稱第一代「邦民女」。2012年加入香港電視網絡讀藝員訓練班，跟住有機會拍電視劇，當中喺《警界線》做「沙律」呢個女配角，開始畀人重新留意。不過因為香港電視網絡未能正式開台，所以一度再沉寂返，到2021年改新藝名梁又仟，逐漸喺幕前活躍返。

演出
呢個表唔完整，歡迎加料。
冪零矩陣

冪零元係冪零矩陣嘅推廣，不單只可以用嚟講矩陣同線性轉換，亦都可以講其他環嘅元素。

例子
考慮以下矩陣：
呢個係一個4×4冪零矩陣嘅例子，可以留意吓非零嘅超對角線。呢個矩陣嘅性質係：
超對角線不斷「褪」向右上角，直到完全消失，得到零矩陣。
對應嘅冪零轉換L : R4 → R4可以咁樣定義：
有一個分類定理證明呢類矩陣係典型嘅：冪零矩陣可以用相似關係轉做一種分塊矩陣，對角線上面嘅區塊係上邊嘅呢種類型嘅矩陣，而其它區塊係零。

性質
設M係n×n冪零矩陣。
滿足Mq = 0嘅最細整數q小於或等於n。
喺代數封閉體上，矩陣M係冪零，若且唯若佢嘅所有特徵值係零。因此，M嘅行列式同跡都係零，一定係奇異方陣。
假設A同B係兩個矩陣。如果A係可逆矩陣，咁係冪零矩陣，若且唯若同t無關。因為：
其中係嘅特徵值。
M嘅特徵多項式係λn。
每一個嚴格嘅上三角矩陣或下三角矩陣都係冪零矩陣。
每一個奇異方陣都可以寫成幾個冪零矩陣乘埋。

分類定理
以上嘅例子係典型嘅，咁係因為以下嘅結果。每一個冪零矩陣都同以下嘅分塊矩陣相似：
其中區塊喺超對角線上係一，其它地方係零：
呢一點可以由若爾當標準形，同埋每一個同冪零矩陣相似嘅矩陣都係冪零嘅事實推出。

出面連結
PlanetMath上嘅冪零矩陣 Wayback Machine嘅版面存檔備份同冪零變換 Wayback Machine嘅版面存檔備份。
冪零元

抽像代數入面，話環 R 嘅元 x 係個「冪零元」，即係話佢嘅某個乘冪係零；換言之，存在正整數 n，令到 xn= x.x.....x (自乘 n次) = 0 ，等於環中零元(即環加法嘅單位元)。

例
以下係一個矩陣環中嘅例子。3 階矩陣
係一個冪零元，因為A3 = 0。
喺商環 Z / 9Z 中，同余類 3 係一個冪零元，因為 32 係同余類 0。
如果喺唔交換嘅環 R 入面，a , b滿足 ab=0。咁元素c=ba（如果唔係零嘅話）就係一個冪零元，因為 c2=(ba)2=b(ab)a = 0。喺矩陣當中嘅一個例子如下：
於是有 .

性質
喺一個非平凡嘅交換環當中，冪零元冇可能係乘法嘅可逆元。每個冪零元顯然都係零因子。
在交換環中，所有嘅冪零元組成一個理想，叫做呢個環的詣零根（ Nilradical）。每個素理想都包含所有嘅冪零元，實際上所有素理想嘅交集就係環嘅詣零根。
如果 x 係冪零元，咁 1 − x就係一個可逆元，因為由 xn = 0 可以得出
(1 − x) (1 + x + x2 + ... + xn−1) = 1 − xn = 1。
一個域上嘅 n 階方陣係冪零元，if and only if 佢嘅特征多項式等於 。
夏韶聲

夏韶聲（英文：Danny Summer，1952年12月8號—），原名吳志坤，係香港搖滾男歌手，亦有參與影視演出。
夏韶聲響香港出世，鄉下喺廣西桂林.
破解讀心理

《破解讀心理》（Mind Games），係香港無綫電視製作嘅遊戲節目，2022年8月22號到9月2號逢禮拜一到五22:30-23:00喺J2播，最後一集安排喺10月2號禮拜日22:30-23:00喺翡翠台播。
節目由「讀心專家」松明（本名姜松明）、黃庭鋒、陳聖瑜（陳星妤）主持，而且每集有唔同藝員嘉賓接受松明嘅「讀心」挑戰。